smcproject/ml-wiki-sentences huggingface dataset:
ആസനാസ്ഥിയുടെ മുൻകാൽ ജഘനാസ്ഥിയുടെ സദൃശഭാഗവുമായി കൂടിച്ചേരുന്നു.
ഇവിടെയാണ് ഊരുവിനെ മുൻപോട്ടു വലിക്കുന്ന പേശികളെ (abductor muscle) ഉറപ്പിക്കുന്നത്.
ആസനാസ്ഥിയുടെ പിണ്ഡം ശ്രോണീ-ഉലൂഖലത്തിന്റെ നിർമ്മാണത്തിൽ പങ്കുചേരുന്നു.
ജഘനാസ്ഥിക്ക് ഒരു പിണ്ഡവും തള്ളിനിൽക്കുന്ന രണ്ടുകാലുകളുമുണ്ട്.
ഇതിലെ ഉപരിശാഖ തടിച്ചതും ത്രികോണാകൃതിയിലുള്ളതുമാണ്.
ശ്രോണീ-ഉലൂഖലത്തിന്റെ പൊള്ളയായ കപ്പിനെ പൂർണമാക്കുന്നത് ഈ ഉപരിശാഖയാണ്.
അധഃശാഖ ആസനാസ്ഥിയുടെ ശാഖയുമായി കൂടിച്ചേർന്ന് ഈ രണ്ട് അസ്ഥികൾക്കുമിടയിലുള്ള ഓബ്ചുറേറ്റർ (obturator) രന്ധ്രം സൃഷ്ടിക്കുന്നു.
ഈ രന്ധ്രം പുരുഷൻമാരിൽ അണ്ഡാകൃതിയിലും സ്ത്രീകളിൽ മുക്കോണാകൃതിയിലുമാണ് കാണപ്പെടുന്നത്.
ശ്രോണിയിലെ മുന്നസ്ഥിഭാഗങ്ങൾ പതിനാലു വയസ്സാകുന്നതോടെ ശ്രോണീ-ഉലൂഖല മേഖലയിൽവച്ച് തമ്മിൽ യോജിക്കുന്നു; പതിനെട്ടു വയസ്സാകുന്നതോടെ ഈ മിശ്രാസ്ഥി പൂർണമാവുന്നു.
മുൻഭാഗത്തായി രണ്ട് ഊരു-അസ്ഥികളും അവയുടെ ജഘനാസ്ഥിഭാഗങ്ങളുമായി യോജിച്ച് ജഘന-സന്ധാനം (pubic symphysis) ആയിത്തീരുന്നു.
ഇലിയഭാഗങ്ങൾ സേക്രത്തിന്റെ വശങ്ങളുമായി സന്ധിക്കുന്നു.
ഇപ്രകാരം സന്ധിക്കപ്പെട്ട മൂന്ന് അസ്ഥികളും കൂടിച്ചേർന്ന് അസ്ഥിമയശ്രോണി ഉടലെടുക്കുന്നു.
രണ്ട് ശ്രോണ്യസ്ഥികളും തമ്മിൽ മുൻഭാഗത്ത് ജഘന-സന്ധാനവുമായും, പിൻഭാഗത്തു ത്രികത്തിന്റെ വശങ്ങളുമായും സന്ധിച്ച് ശ്രോണീ-മേഖല (girdle) ഉണ്ടാകുന്നു.
നിവർന്നുനിൽക്കുമ്പോഴുള്ള ശരീരത്തിന്റെ ഭാരം ത്രികംവഴി ശ്രോണ്യസ്ഥികളിലേക്കും അവിടെനിന്നും ഊർവസ്ഥി (femur) വഴി കാലിന്റെ കീഴ്ഭാഗത്തേക്കും വ്യാപിക്കുന്നു.
ശ്രോണി മുൻഭാഗത്തേക്ക് അല്പം ചരിഞ്ഞി(tilted)രിക്കുന്നു.
കോടരത്തെ ഉപരിതല കപടശ്രോണി (false pelvis)യായും നിമ്നതല വാസ്തവിക (true) ശ്രോണിയായും തിരിച്ചിരിക്കുന്നു.
ശ്രോണ്യസ്ഥികളുടെ ഇലിയശിഖരങ്ങൾവഴി കപടശ്രോണി പാർശ്വഭാഗത്തായി സങ്കോചിച്ചിരിക്കുന്നു.
വാസ്തവികശ്രോണിക്ക് ഒരു ഇടുങ്ങിയ ചാൽ ഉണ്ട്.
ഇതിനു മുകൾഭാഗത്ത് ഉള്ളിലേക്കും താഴെ വെളിയിലേക്കും ദ്വാരങ്ങളുണ്ട്.
മൂത്രസഞ്ചി, മലാശയം, ഗുദനാളി എന്നിവ പുരുഷൻമാരിലും സ്ത്രീകളിലും വാസ്തവികശ്രോണിയിലാണു സ്ഥിതിചെയ്യുന്നത്.
അതുപോലെതന്നെ സ്ത്രീകളിൽ ഗർഭാശയവും, പുരുഷൻമാരിൽ പ്രോസ്റ്റേറ്റ് ഗ്രന്ഥി, ശുക്ലാശയം എന്നിവയും ഇവിടെത്തന്നെ സ്ഥിതിചെയ്യുന്നു.
സ്ത്രീകളുടെ ശ്രോണി വിസ്താരമേറിയതാണ്.
ആസനാസ്ഥിയുടെയും ജഘനാസ്ഥിയുടെയും ശാഖകൾ തമ്മിൽ കൂടിച്ചേർന്നുണ്ടാവുന്ന ചാപം സ്ത്രീകളിൽ 90 0 യിലാണ് സംഘടിപ്പിച്ചിരിക്കുന്നത്.
അതുപോലെതന്നെ ശ്രോണീ-ഉലൂഖലകോടരം സ്ത്രീകളിൽ ചെറുതായിരിക്കും.
സ്ത്രീകളിൽ ആസനാസ്ഥിയുടെ അസ്ഥി-പ്രോത്ഥം ബഹിർഗമനദ്വാരത്തിനടുത്ത് വിസ്താരമേറിയിരിക്കുന്നു.
ഈ സംവിധാനങ്ങളെല്ലാംതന്നെ സ്ത്രീകളുടെ ശ്രോണി വിസ്തൃതമാകാനും പ്രസവസമയത്ത് വേണ്ടത്ര വികാസം ഉണ്ടാകുവാനും ഉപകരിക്കും.
ഊർവസ്ഥി
(Femur).
ശരീരത്തിലെ ഏറ്റവും നീളംകൂടിയ അസ്ഥിയാണിത്.
അനുപ്രസ്ഥപരിച്ഛേദത്തിൽ കാണ്ഡം ത്രികോണാകൃതിയിലുള്ളതാണ്.
പിൻഭാഗത്തായി ലീനിയ ആസ്പെര(linea aspera) എന്ന പേരിൽ ഒരു ഊർധ്വാധരവരമ്പുണ്ട്.
കാണ്ഡത്തിന്റെ മുൻഭാഗത്തു നിന്നാണ് ഊരുവിന്റെ പ്രസാരിണീപേശികൾ ആരംഭിക്കുന്നത്.
ഊർവികാസ്ഥിയുടെ അടിഭാഗം ടിബിയാസ്ഥിയുമായി സന്ധിക്കാനുതകുംവിധം ക്രമപ്പെടുത്തിയിരിക്കുന്നു.
കീഴറ്റത്തിന്റെ മുൻഭാഗം മുട്ടുചിരട്ട(patella)യുമായി സന്ധിക്കുവാനായി ഒരു കപ്പിയുടെ ആകൃതിയിലായിരിക്കുന്നു.
പിൻഭാഗത്തായി ഒരു വലിയ വിടവുണ്ട്.
ഈ വിടവ് ടിബിയ (tibia)യുടെ മുകളറ്റവുമായി സന്ധിക്കുവാനായുള്ള ഊർവികാസ്ഥിയിലുളള രണ്ട് അസ്ഥികന്ദങ്ങളെതമ്മിൽ വേർതിരിക്കുന്നു.
അസ്ഥികന്ദങ്ങൾക്കിടയിലെ ആഴമേറിയ വിടവിൽ ഒരു ജോടി സ്നായുക്കളുണ്ട്.
മുട്ടിലെ സന്ധിയുടെ ചലനത്തെ നിയന്ത്രിക്കുന്നത് ഇവയാണ്.
കാണ്ഡം മുൻഭാഗത്തേക്ക് അല്പം മധ്യോന്നതമാണ്.
കാണ്ഡത്തിന്റെ മുകൾഭാഗത്തായി ഒരു കഴുത്തുണ്ട്.
ഇത് അർധഗോളാകൃതിയിലുളള ശീർഷത്തെ താങ്ങിനിർത്തുന്നു.
ഈ ശീർഷം ശ്രോണ്യസ്ഥിയിലെ ശ്രോണീ-ഉലൂഖലവുമായി സന്ധിക്കുന്നു.
കഴുത്തും കാണ്ഡവുമായി ചേരുന്നിടത്ത് രണ്ട് ഉത്സേധങ്ങൾ (prominences) ഉണ്ട്.
മുട്ടുചിരട്ട ഒരു വിത്തിന്റെ പ്രതീതി ജനിപ്പിക്കുന്ന, ഏതാണ്ട് മുക്കോണാകൃതിയിലുളള, ഉഭയതലമധ്യോന്നത (biconvex) അസ്ഥിയാണ്.
കാലിലെ പ്രസാരിണി കണ്ഡര(extensor tendon) കളിൽ രൂപപ്പെട്ട ഒരു സെസമോയ്ഡ് അസ്ഥിയാണിത്.
ഇതിന്റെ മുൻഭാഗം പേശീതന്തുക്കളെ ഉറപ്പിക്കാനായി പരുപരുത്തിരിക്കുന്നു.
മിനുസമുളള പിൻഭാഗം മുട്ടിലെ സന്ധിയുമായി ചേരുന്നു.
ടിബിയ ടിബിയ
കാലിലെ രണ്ട് അസ്ഥികളിൽ മധ്യത്തിലേതാണ് ടിബിയ.
നിവർന്നു നിൽക്കുമ്പോൾ ശരീരഭാരം ഉപ്പൂറ്റി (heel) യിലേക്കു പ്രസരിക്കുന്നത് ടിബിയയിലൂടെയാണ്.
മുകളറ്റം വികസിച്ചതും പരന്ന ഒരു സന്ധി-പ്രതലത്തോടുകൂടിയതുമാണ്.
ഈ പ്രതലത്തെ അസ്ഥികന്ദങ്ങൾക്കിടയിലുള്ള ഒരു ഉയർന്നഭാഗം രണ്ടായി തിരിക്കുന്നു.
കാണ്ഡം അനുപ്രസ്ഥപരിച്ഛേദത്തിൽ ത്രികോണാകൃതി കാണിക്കുന്നു.
ഇതിനു പരന്ന ഒരു മധ്യപ്രതലമുണ്ട്.
കാണ്ഡത്തിന്റെ പാർശ്വ-പിൻ പ്രതലങ്ങളിൽ പാദത്തിന്റെ പേശികളെ ഉറപ്പിച്ചിരിക്കുന്നു.
പാർശ്വഭാഗത്തെ സീമാന്തത്തിൽ ഒരു ബലമേറിയ അസ്ഥ്യന്തരസ്തരം ഉറപ്പിക്കപ്പെട്ടിരിക്കുന്നു.
താഴ്വശം ഇടുങ്ങിവരികയും അതിന്റെ മധ്യഭാഗം താഴേക്ക് തള്ളിവരികയും ചെയ്യുന്നു.
ഇതു കാൽവണ്ണയുടെ (ankle) മധ്യഭാഗത്തായി ഒരു ഉത്സേധ (prominence)മായിത്തീരുന്നു.
ഇതിനെ മധ്യഗുൽഫവർധം (malleolus) എന്നു പറയുന്നു.
മിനുസമുളള കീഴറ്റം കണങ്കാലസ്ഥി(talus)യുമായി സന്ധിക്കുന്നു.
കാൽവണ്ണയെല്ല്‌ (Fibula) ഫിബുല
കാലിന്റെ പാർശ്വഭാഗത്തായുള്ള ഒരു കനം കുറഞ്ഞ അസ്ഥിയാണ് ഫിബുല(fibula).
പാർശ്വഭാഗത്തുള്ള ഒരു പേശി ഇതിനെ പൂർണമായിത്തന്നെ ആവരണം ചെയ്യുന്നു.
ഫിബുലയുടെ മുകളറ്റം ഘനാസ്ഥിയുടെ ആകൃതിയിലുള്ള ഒരു ശീർഷമായി വികസിച്ചിരിക്കുന്നു.
ഇതിന്റെ പാർശ്വഭാഗം ഒരു വർത്തികാഭപ്രവർധമായി മുകളിലേക്ക് അല്പം തള്ളിനിൽക്കുന്നു.
ശീർഷത്തിന്റെ ഉപരിതലം ടിബിയയുടെ പാർശ്വാസ്ഥികന്ദത്തിന്റെ കീഴറ്റത്തുളള സന്ധി-മുഖികയുമായി സന്ധിക്കുന്നു.
കാണ്ഡം കനം കുറഞ്ഞതാണ്; ഇതിനു നാലു വശങ്ങളുണ്ട്.
പാദത്തിന്റെ ചലനത്തെ സഹായിക്കുന്ന പേശികൾ ഇവിടെ ഘടിപ്പിക്കപ്പെട്ടിരിക്കുന്നു.
കീഴറ്റം ഒരു പരുപരുത്ത ഉത്സേധമായി പരിണമിച്ചിരിക്കുന്നു.
ഇതിനെ പാർശ്വഗുൽഫവർധം എന്നു വിളിക്കുന്നു.
ഇതിന്റെ മധ്യപ്രതലം കണങ്കാലസ്ഥിയുമായി സന്ധിക്കുന്നു.
സന്ധിപ്രതലത്തിനു പിന്നിലായി ഒരു പരുപരുത്ത തലമുണ്ട്.
ടിബിയോ-ഫിബുലാർ സ്നായുക്കൾ ഇവിടെ ഘടിപ്പിക്കപ്പെട്ടിരിക്കുന്നു.
ഈ സ്നായുക്കൾ ടിബിയയെ ഫിബുലയുമായി ബലമായി ബന്ധിച്ചിരിക്കുന്നു.
ഫിബുലയുടെ കീഴ്ഭാഗമാണ് ഈ അസ്ഥിയുടെ പ്രധാനഭാഗം; കണങ്കാലിന്റെ സന്ധിയെ ഉറപ്പിച്ചു നിർത്തുന്ന ഭാഗം ഇതാണ്.
പാദം
(Foot).
ടാർസസ് (tarsus), മെറ്റാടാർസസ് (meta-tarsus), അഞ്ച് വിരലുകൾ എന്നിവ ഒരു പരന്ന ആധാരത്തിൽ കാലിന് 90 0 കോണത്തിൽ ക്രമീകരിച്ചിരിക്കുന്നു.
ടാർസസിൽ ഏഴ് അസ്ഥികൾ മൂന്നു നിരയിലായി കാണപ്പെടുന്നു.
സമീപസ്ഥമായ അസ്ഥിയാണ് കാൽകേനിയം (calcaneum).
മധ്യത്തിലായി രണ്ട് അസ്ഥികളുണ്ട്: പാർശ്വഭാഗത്തുള്ളതും കാൽകേനിയവുമായി സന്ധിക്കുന്നതുമായ ക്യൂബോയ്ഡ് അസ്ഥിയും, മധ്യത്തിലായുള്ളതും കണങ്കാലസ്ഥിയുമായി സന്ധിക്കുന്നതുമായ നാവിക്കുലാറും (navicular).
ദൂരസ്ഥനിരയിൽ മൂന്നു കീലാകാരസ്ഥികളാണുള്ളത്.
കണങ്കാലസ്ഥിയൊഴികെ ടാർസസിലെ മറ്റെല്ലാ അസ്ഥികൾക്കും പേശികളുടെ ഉറപ്പിക്കലിനായി പരുപരുത്ത പ്രതലങ്ങളാണുളളത്.
കണങ്കാലസ്ഥിക്കു മുകളിലും താഴെയും മുൻപിലും വശങ്ങളിലും സന്ധി-മുഖികകളുണ്ട്.
കാൽകേനിയം കണങ്കാലസ്ഥിക്കും പുറകിലേക്കു തള്ളിനിൽക്കുകയും ഉപ്പൂറ്റിയുടെ മുഴപ്പിനെ സഹായിക്കുകയും ചെയ്യുന്നു.
മെറ്റാടാർസസിന്റെയും വിരലുകളുടെയും അസ്ഥികൾ കൈയിലെ മെറ്റാകാർപൽ സംവിധാനത്തിന് സദൃശമാണ്.
കൈയിലെ പെരുവിരലിന്റെ സ്ഥാനത്ത് പാദത്തിലെ പെരുവിരൽ ഉണ്ട്; പക്ഷേ, കൈവിരലിന്റെ അത്ര ചലനക്ഷമത പാദത്തിലെ പെരുവിരൽ പ്രദർശിപ്പിക്കുന്നില്ല.
വക്ഷീയ ചട്ടക്കൂട്
(Thoracic cage).
കശേരുകദണ്ഡിന്റെ വക്ഷീയഭാഗവും പാർശുകകളും (വാരിയെല്ല് - ribs) അവയുടെ പാർശുക-തരുണാസ്ഥികളും (costal cartilages) ഉരോസ്ഥിയും (sternum) ചേർന്നതാണ് വക്ഷീയ ചട്ടക്കൂടിന്റെ ഘടന.
ഉരോസ്ഥി
ഉരോസ്ഥിക്ക് മൂന്നു ഭാഗങ്ങളുണ്ട്: മുകൾഭാഗത്തു കാണുന്ന ഉരോസ്ഥിമുഷ്ടി (manubrium)യും, മധ്യത്തിലായുള്ള പിണ്ഡവും, താഴ്വശത്തായുള്ള സിഫോയ്ഡ് (xiphoid) പ്രവർധവും.
പിണ്ഡത്തിന്റെ മുൻ-പിൻഭാഗങ്ങളിൽ അനുപ്രസ്ഥരേഖകളുണ്ട്.
നേരത്തെ ഉണ്ടായിരുന്ന നാല് വ്യത്യസ്ത ഖണ്ഡങ്ങളെ ഇവ സൂചിപ്പിക്കുന്നു.
ഉരോസ്ഥിയുടെ ഓരോ പാർശ്വസീമാന്തത്തിലും പാർശുകോപാസ്ഥികളുമായി സന്ധിക്കാനുള്ള ഏഴ് കൊതകൾ കാണാം.
ഉരോസ്ഥിമുഷ്ടിയുടെ ഉപരിതല സീമാന്തത്തിൽ അക്ഷകാസ്ഥി(clavicle)യുമായി ചേരുവാനായുളള ഒരു കുഴിവ് കാണപ്പെടുന്നു.
സിഫോയ്ഡ് പ്രവർധം പ്രായമായാലും ഉപാസ്ഥിയായിത്തന്നെ നിലക്കൊള്ളുന്നു.
പാർശുക മനുഷ്യന്റെ അസ്ഥികൂടം
പാർശുകകൾ പന്ത്രണ്ടു ജോടിയുണ്ട്.
കശേരുകദണ്ഡിന്റെ വക്ഷഭാഗത്തു പുറകിലായി ഇവ സന്ധിക്കുന്നു.
കശേരുകദണ്ഡിൽനിന്നും വാരിയെല്ലുകൾ (പാർശുകകൾ) ആദ്യം പുറകോട്ടും പിന്നീട് താഴേക്കുവന്നു മുമ്പോട്ടായും തള്ളിനില്ക്കുന്നു.
അവസാനം അല്പം താഴെയായി ഇവ പാർശുക-ഉപാസ്ഥിയിൽ അവസാനിക്കുന്നു.
മുകളിലുള്ള ഏഴ് പാർശുകകൾ ഉരോസ്ഥിയുമായി പാർശുക-ഉപാസ്ഥിവഴി ബന്ധപ്പെട്ടിരിക്കുന്നു.
ഇവയെ മുഖ്യപാർശുകകൾ (true ribs) എന്നു വിളിക്കുന്നു.
താഴെയുള്ള അഞ്ചെണ്ണം ഗൗണ (false) പാർശുകകളാണ്.
8,9,10 എന്നീ പാർശുകകളുടെ ഉപാസ്ഥികൾ ഉരോസ്ഥിവരെ എത്തുന്നില്ല.
ഇവ തൊട്ടുമുകളിലുള്ള പാർശുകയുടെ തരുണാസ്ഥിയുമായി യോജിക്കുന്നു.
11-ഉം 12-ഉം പാർശുകകൾ മുൻഭാഗത്ത് ബന്ധപ്പെടുന്നില്ല.
ഇവയെ ഡോളാപാർശുകകൾ (floating ribs) എന്നു പറയാം.
മനുഷ്യാസ്ഥിപഞ്ജരം
ഒരു പ്രാരൂപിക (typical) പാർശുകയ്ക്കു (3 മുതൽ 9 വരെയുള്ളവ) ശീർഷവും കഴുത്തും കാണ്ഡവും (shaft) ഉണ്ട്.
ശീർഷം രണ്ടു സമീപസ്ഥ കശേരുകപിണ്ഡങ്ങളുമായി സന്ധിക്കുന്നു.
ഒരു ചെറിയ കഴുത്ത് ശീർഷത്തെ മുഴ (tubercle)യിൽനിന്നു വേർതിരിക്കുന്നു.
ഈ മുഴ ഒരു അനുപ്രസ്ഥപ്രവർധവുമായി സന്ധിക്കുന്നു.
ഇതിനുമപ്പുറം കാണ്ഡം വക്ഷസ്സിന്റെ ചുറ്റുമായി വളഞ്ഞ് പാർശുകതരുണാസ്ഥിവരെ എത്തുന്നു.
വാരിയെല്ലുകളെ കശേരുകകളോടും ഉരോസ്ഥിയോടും തന്തുരൂപ തരുണാസ്ഥികളാൽ യോജിപ്പിച്ചിരിക്കുന്നതിനാൽ നെഞ്ചിനെ വികസിപ്പിക്കുവാൻ സാധിക്കുന്നു.
മറ്റ് അസ്ഥിഭാഗങ്ങളെക്കാളും വേഗം ഒടിയാനുള്ള പ്രവണത വാരിയെല്ലുകൾക്കുണ്ട്.
കാണ്ഡരാസ്ഥികൾ
(Sesamoid bones).
അസ്ഥിമുഴപ്പുകൾക്കു മുകളിലൂടെ പേശീകന്ദങ്ങൾക്കു തെന്നിമാറേണ്ട ആവശ്യമുള്ളിടത്തെല്ലാം പേശീകന്ദത്തിന്റെ ഒരു ഭാഗം ഒരു വിത്തിന്റെ ആകൃതിയിലുള്ള അസ്ഥിയായി രൂപാന്തരപ്പെടാറുണ്ട്.
പേശീകന്ദത്തിന്റെ ചലനദിശയിലേക്കുള്ള വലിവിൽ ഒരു ഉത്തോലകപ്രവർത്തനം സാധ്യമാക്കാനുള്ള സംവിധാനമാണിത്.
ഇപ്രകാരം രൂപാന്തരപ്പെടുന്ന അസ്ഥികളെ കാണ്ഡരാസ്ഥികൾ എന്നു പറയുന്നു.
മുട്ടുചിരട്ട ഇവയ്ക്കൊരു ഉദാഹരണമാണ്.
അവലംബം പുറത്തേക്കുള്ള കണ്ണികൾ http://www.gwc.maricopa.edu/class/bio201/skull/skulltt.htm Archived 2017-07-02 at the Wayback Machine http://training.seer.cancer.gov/anatomy/skeletal/divisions/axial.html http://www.zoology.ubc.ca/~biomania/tutorial/bonesk/outline.htm http://www.kidcyber.com.au/topics/bodybones.htm Archived 2012-10-09 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസ്ഥിപഞ്ജരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
(Skull)
അസ്‌ക്‌ളിപ്പിയാസ് ഇംഗ്ലീഷ് വിലാസം https://ml.wikipedia.org/wiki/Asclepias
Chemical structure of oleandrin, one of the cardiac glycosides
അപ്പോസൈനേസീ സസ്യകുടുംബ ത്തിലെ ഒരു ജനുസ് ആണ് പൊതുവേ മിൽക്‌വീഡുകൾ എന്നറിയപ്പെടുന്ന അസ്‌ക്‌ളിപ്പിയാസ് ( Asclepias) L. (1753).
അമേരിക്കൻ വംശജരായ ഇവ മിക്കവയും ബഹുവർഷ കുറ്റിച്ചെടികളാണ്.
അറിയപ്പെടുന്ന 140 -ഓളം സ്പീഷിസുകൾ ഇതിലുണ്ട്.
ആൽക്കലോയിഡുകൾ അടങ്ങിയ പാലുപോലെയുള്ള ഒരു കറ ഇവയ്ക്കെല്ലാം ഉണ്ട് അതിൽനിന്നുമാണ് ഇവയ്ക്ക് ആ പേരു ലഭിച്ചതും.
ചില സ്പീഷിസുകൾക്ക് വിഷം ഉണ്ട്.
കാൾ ലിനയേസ് ആണ് അസുഖം ഭേദമാക്കുന്ന ഗ്രീക്ക് ദേവനായ അസ്‌ക്ലിപിയസിന്റെ നാമം ഈ ജനുസിനു നൽകിയത്.
ഓർക്കിഡുകളുമായി ഗഹനതയുടെ കാര്യത്തിൽ താരതമ്യം ചെയ്യാവുന്ന പല പൂക്കളും ഈ ജനുസിൽ കാണാറുണ്ട്.
ഈ ജനുസിൽ പരാഗണം നടക്കുന്നത് വിചിത്രമായ ഒരു രീതിയിൽ ആണ്.
മിക്ക സസ്യങ്ങളിലും വേറിട്ടു കാണുന്നതുപോലെയല്ലാതെ, പൊല്ലീനിയ എന്ന് അറിയപ്പെടുന്ന ചെറുസഞ്ചികളിലാണ് പൂമ്പൊടി കാണപ്പെടുന്നത്.
തേനീച്ചകളും , കടന്നലുകളും , പൂമ്പാറ്റകളും അഞ്ചിൽ ഒരു പൊല്ലീനിയകളും കേസരങ്ങളും ചേർന്നുണ്ടാകുന്ന കൂടുപോലെയുള്ള ഭാഗത്തേക്കു തെന്നി വീഴുന്നു.
അപ്പോൾ പ്രാണികളുടെ ദേഹത്തുപറ്റിപ്പിടിക്കുന്ന പൊല്ലീനിയകൾ ആ ജീവി പറന്നുപോകുമ്പോൾ വേർപെടുന്നു.
ആ ജീവികളുടെ ശക്തിയിൽ വേർപെടാൻ മാത്രം വലിപ്പമില്ലാത്ത ജീവികളാണെങ്കിൽ അതിൽ കുടുങ്ങുകയും ചെയ്യും.
കൂട്ടിലെ പൊല്ലീനിയ മറ്റൊരു കേസരത്തിൽ കുടുങ്ങുമ്പോൾ പരാഗണം നടക്കുന്നു.
Asclepias asperula എന്ന ചെടിയിൽ തേനീച്ച.
പൊല്ലീനിയ കാലിൽ ചേർന്നിരിക്കുന്നതു കാണാം
കൂടുകൾ പോലെയുള്ള കായകളിൽ ആണ് വിത്തുകൾ ഉണ്ടാവുന്നത്, അപ്പൂപ്പൻതാടി പോലെയുള്ള രോമങ്ങൾ പറ്റിപ്പിടിച്ച വിത്തുകൾ വൃത്തിയായി അടുക്കിവച്ചതുപോലെയാവും കൂടിനകത്ത് ഉണ്ടാവുക, മൂപ്പെത്തിയാൽ കായ പൊട്ടി കാറ്റിന്റെ സഹായത്തോടെ പറന്നാണ് വിത്തുവിതരണം നടക്കുന്നത്.
തേനിച്ചകൾക്കും കടന്നലുകൾക്കും പ്രധാനപ്പെട്ട ഒരു തേൻ ലഭ്യമാകാൻ ഈ ചെടികൾ സഹായിക്കുന്നു.
നാട്ടുകാരല്ലാത്ത തേനീച്ചകൾ പൊല്ലീനിയകളിൽ വീണു ചാവാറുണ്ട്.
രാജശലഭങ്ങളുടെയും മറ്റു ബന്ധുശലഭങ്ങളുടെയും ലാർവകൾ ഇവയിലാണു മുട്ടയിട്ടു പ്രജനനം നടത്തുന്നത്.
ആൽക്കലോയിഡുകൾ ഉപയോഗിച്ച് മറ്റു ജീവികളെ അകറ്റാനുള്ള ശ്രമം മറികടന്ന് പലജീവികളും ഈ ജനുസിലെ ചെടികളെ ആഹരിക്കാറുണ്ട്.
പുഴക്കളുടെ ആക്രമണത്തിൽ നിന്നും രക്ഷപ്പെടാൻ മിൽക്കു‌വീഡ് ചെടികൾ മൂന്നുതരം പ്രതിരോധങ്ങളാണ് ചെയ്യുന്നത്: രോമാവൃതമായ ഇലകൾ, കാർഡിലോനിഡെ വിഷങ്ങൾ, പാലുപോലെ ഒട്ടിപ്പിടിക്കുന്ന നീര്.
ഡി എൻ എ പഠനങ്ങൾ വഴി ലഭ്യമായ അറിവുപ്രകാരം താരതമ്യേന താമസിച്ച് പരിണമിച്ച സസ്യങ്ങൾ ഇത്തരം പ്രതിരോധങ്ങളിൽ കുറഞ്ഞ ശ്രദ്ധയേ ചെലുത്തുന്നുള്ളൂ എന്നാൽ പഴയവയെക്കാൾ വേഗം വളരുന്ന അവ പുഴുക്കൾക്ക് തിന്നുതീർക്കാനാവുന്നതേക്കാൾ വേഗം വളർന്നുവലുതാവുന്നു എന്നാണ്.
ഈ ചെടികളുടെ കായകളിൽ നിന്നും ശേഖരിക്കുന്ന പഞ്ഞിപോലുള്ള രോമങ്ങൾ ഭാരം തീരെക്കുറഞ്ഞതും ഒരു തെരം മെഴുകിനാൽ പൊതിഞ്ഞതും നല്ല താപരോധശേഷിയുള്ളതുമാണ്.
രണ്ടാം ലോകമഹായുദ്ധകാലത്ത oഅമേരിക്കക്കാർ 5000 ടണ്ണിലേറെ ഇത്തരം പഞ്ഞിശേഖരിക്കുകയും അവ പഞ്ഞി ക്കുപകരമായി ഉപയോഗിക്കുകയും ചെയ്തു.
തലയണകളിൽ അലർജി പ്രതിരോധിക്കാനായി 2007 വരെയുള്ള കാലത്ത് ഈ ചെടികൾ വ്യാവസായികമായി കൃഷി ചെയ്യുന്നുണ്ട്.
വലിയ താപ-വൈദ്യുത രോധിയാണ് ഈ പഞ്ഞികൾ.
എണ്ണ കടലിൽ വ്യാപിച്ചാൽ അതിനെ വൃത്തിയാക്കാൻ ഈ പഞ്ഞി ഉപയോഗിക്കുന്നുണ്ട്.
പണ്ട് ഇതിന്റെ പൂന്തേനിലുള്ള കൂടിയ ഡെക്സ്‌ട്രോസിന്റെ അളവുകാരണം റെഡ് ഇന്ത്യക്കാരും നാവികരും ഇത് മധുരത്തിനായി ഉപയോഗിച്ചിരുന്നു.
ബലമുള്ള നാരുകൾ കൊണ്ട് വടം ഉണ്ടാക്കാറുണ്ട്.
ഇതിന്റെ കറയിൽ 1-2 ശതമാനം ലാറ്റക്സ് അടങ്ങിയിട്ടുണ്ട്.
ജർമനിയും അമേരിക്കയും രണ്ടം ലോകമഹായുദ്ധകാലത്ത് ഇതിൽ നിന്നും സ്വാഭാവികറബർ വേർതിരിക്കാൻ ശ്രമിച്ചിരുന്നു, എന്നാൽ കാര്യമായ വിജയം ഒന്നും ലഭ്യമായതായി അറിവില്ല.
2012 മുതൽ വടക്കേ അമേരിക്കയിൽ, പ്രത്യേകിച്ചും കാനഡയിലെ ക്യൂബക്കിൽ വ്യാവസായിക അടിസ്ഥാനത്തിൽ താപരോധിയായി ഉപയോഗിക്കാനും സിൽകായി രൂപപ്പെടുത്താനും വേണ്ടി Asclepias syriaca യെ വളർത്തിനോക്കിയിട്ടുണ്ട്.
കീടങ്ങളെ അകറ്റാനുള്ള ഈ ചെടികളുടെ കഴിവ് അടുത്തുനിൽക്കുന്ന സസ്യങ്ങൾക്കും ഗുണപ്രദമാണ്.
ഇവയുടെ കറയിൽ അടങ്ങിയിട്ടുള്ള വിഷവസ്തുകാരാണം വേട്ടയ്ക്ക് അമ്പുകളിൽ പുരട്ടാൻ നാട്ടുകാർ പണ്ട് അമേരിക്കയിൽ ഉപയോഗിച്ചിരുന്നു.
തങ്ങളുടെ ശരീരത്തിന്റെ പത്തിലൊന്നു ഭാരം ഈ ചെടികൾ ഉള്ളിൽച്ചെന്നാൽ ജീവികൾക്ക് മരണം വരെ സംഭവിക്കാവുന്നത്ര വിഷം ആണ് ഈ ചെടികൾ.
രാജശലഭം അടക്കമുള്ള പലപൂമ്പാറ്റകളുടെയും ഭക്ഷണസസ്യമാണ് ഇവ.
പൂമ്പാറ്റകളെ ആകർഷിക്കാൻ ഉദ്യാനങ്ങളിൽ വളർത്താറുണ്ട്.
ചില അസ്‌ക്‌ളിപ്പിയാസ് സ്പീഷിസുകൾ: Asclepias albicans Whitestem milkweed, native to the Mojave and Sonoran deserts Asclepias amplexicaulis Blunt-leaved milkweed, native to central and eastern United States Asclepias asperula Antelope horns, native to American southwest and northern Mexico Asclepias californica California milkweed, native to central and southern California Asclepias cordifolia Heart-leaf milkweed, native to the Sierra Nevada and Cascade Range up to 2000 m. Asclepias cryptoceras Pallid milkweed, native to the western United States.
Asclepias curassavica Scarlet milkweed, tropical milkweed, bloodflower, bastard ipecacuanha, native to the American tropics, introduced to other continents Asclepias curtissii Curtiss' milkweed, endemic to sandy areas of Florida Asclepias eriocarpa Woollypod milkweed, native to California, Baja California, and Nevada Asclepias erosa Desert milkweed, native to California, Arizona , and Baja California Asclepias exaltata Poke milkweed, native to eastern North America Asclepias fascicularis Narrow-leaf milkweed, native to Western United States Asclepias humistrata Sandhill milkweed, native to southeastern United States Asclepias incarnata Swamp milkweed, native to wetlands of North America Asclepias lanceolata Lanceolate milkweed (Cedar Hill milkweed), native to coastal plain of eastern United States from Texas to New Jersey Asclepias linaria Pine needle milkweed, native to Mojave and Sonoran deserts Asclepias linearis Slim milkweed Asclepias longifolia Longleaf milkweed Asclepias meadii Mead's milkweed, native to midwestern United States Asclepias nyctaginifolia Mojave milkweed, native to the American southwest Asclepias obovata Pineland milkweed Asclepias purpurascens Purple milkweed, native to eastern, southern, and midwestern United States Asclepias quadrifolia Four-leaved milkweed, native to eastern United States and Canada Asclepias rubra Red milkweed Asclepias solanoana Serpentine milkweed, native to northern California Asclepias speciosa Showy milkweed, native to western United States and Canada Asclepias subulata Rush milkweed, leafless milkweed, native to southwestern North America Asclepias subverticillata Horsetail milkweed Asclepias sullivantii Sullivant's milkweed Asclepias syriaca Common milkweed Asclepias tuberosa Butterfly weed, pleurisy root Asclepias uncialis Wheel milkweed Asclepias variegata White milkweed Asclepias verticillata Whorled milkweed Asclepias vestita Woolly milkweed Asclepias viridiflora Green milkweed Asclepias viridis Green antelopehorn, spider milkweed Asclepias welshii Welsh's milkweed മുൻപ് ഈ ജനുസിൽ ഉണ്ടായിരുന്നവ Calotropis gigantea (L.) W.T.Aiton (as A. gigantea L.) Calotropis procera (Aiton) W.T.Aiton (as A. procera Aiton) Cynanchum louiseae Kartesz Gandhi (as A. nigra L.) Cynanchum thesioides (Freyn) K.Schum.
(as A. sibirica L.) Funastrum clausum (Jacq.) Schltr.
(as A. clausa Jacq.) Gomphocarpus cancellatus (Burm.f.) Bruyns (as A. cancellatus Burm.f. or A. rotundifolia Mill.) Gomphocarpus fruticosus (L.) W.T.Aiton (as A. fruticosa L.) Marsdenia macrophylla (Humb. Bonpl. ex Willd.) E.Fourn.
(as A. macrophylla Humb. Bonpl. ex Schult.) Marsdenia tenacissima (Roxb.) Moon (as A. tenacissima Roxb.) Matelea maritima (Jacq.) Woodson (as A. maritima Jacq.) Sarcostemma acidum (Roxb.) Voigt (as A. acida Roxb.) Sarcostemma viminale (L.) R.Br.
(as A. viminalis (L.) Steud.
) Telosma cordata (Burm.f.) Merr.
(as A. cordata Burm.f.) Telosma pallida (Roxb.) Craib (as A. pallida Roxb.) Tylophora indica (Burm.f.) Merr.
(as A. asthmatica L.f.) Vincetoxicum hirundinaria Medik.
(as A. vincetoxicum L.) Vincetoxicum pycnostelma Kitag.
(as A. paniculata Bunge) Xysmalobium undulatum (L.) R.Br.
(as A. undulata L.) അവലംബം പുറത്തേക്കുള്ള കണ്ണികൾ Media related to Asclepias at Wikimedia Commons Asclepias എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അസ്‌ട്രാഗാലസ് ഇംഗ്ലീഷ് വിലാസം https://ml.wikipedia.org/wiki/Astragalus
ഫാബേസീ സസ്യകുടുംബത്തിലെ 3000 -ത്തോളം സ്പീഷിസുകൾ ഉള്ള ഒരു ജനുസാണ് അസ്‌ട്രാഗാലസ് (Astragalus) .
ഇതുവരെ അറിയപ്പെടുന്ന സ്പീഷിസുകളെ ഉൾപ്പെടുത്തിയാൽ ഇതാണ് ഏറ്റവും കൂടുതൽ സ്പീസിസുകൾ ഉള്ള സസ്യജനുസ്.
ഉത്തരാർദ്ധഗോളത്തിലെ ഉഷ്ണമേഖലകളിൽ ആണ് ഇവ കാണപ്പെടുന്നത്.
ധാരാളം ശലഭ-നിശാശലഭങ്ങളുടെ സ്പീഷിസുകൾ ആഹാരമാക്കുന്നവയാണ് അസ്ട്രാഗാലസ് ജനുസിലെ പല അംഗങ്ങളും.
ഇതും കാണുക 500 -ലേറെ സ്പീഷിസുകൾ ഉള്ള സസ്യജനുസുകൾ നോട്ടുകൾ അവലംബം പുറത്തേക്കുള്ള കണ്ണികൾ Astragalus Archived 2009-03-03 at the Wayback Machine Astragalus - Compounds, Mechanism of action, and Uses Astragalus - Clinical summary and Constituents , MSKCC Memorial Sloan Kettering Cancer Center Large list of species Astragalus at a Glance This fact sheet from the U.S. National Institutes of Health provides basic information about Astragalus – common names, uses, potential side effects, and resources for more information.
Astragalus alpinus This Rare Species Guide profile from the Minnesota Department of Natural Resources provides information about the basis for the species' listing, habitat, biology and life history, conservation and management, and conservation efforts.
Chinese Milkvetch, Astragalus membranaceus , Kansas State University Archived 2015-02-28 at the Wayback Machine Media related to Astragalus at Wikimedia Commons Astragalus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കടമ്മനിട്ട വാസുദേവൻ പിള്ള ഇംഗ്ലീഷ് വിലാസം https://ml.wikipedia.org/wiki/Kadammanitta_Vasudevan_Pillai കടമ്മനിട്ട വാസുദേവൻ പിള്ള
കേരളത്തിലെ ഒരു പ്രശസ്ത പടയണി ആചാര്യനാണ് കടമ്മനിട്ട വാസുദേവൻ പിള്ള (ജനനം 24 മേയ് 1947).
കേരള ഫോക്‌ലോർ അക്കാദമിയുടെ മുൻ വൈസ് ചെയർമാനായ അദ്ദേഹം കേരളത്തിലെ പ്രമുഖ പടയണി അവതരണ വിഭാഗമായ കടമ്മനിട്ട ഗോത്രകലാകളരിയുടെ അധ്യക്ഷൻ കൂടിയാണ്.
പത്തനംതിട്ട ജില്ലയിലെ കടമ്മനിട്ട എന്ന ഗ്രാമത്തിൽ ജനിച്ചു.
അച്ഛൻമാളേക്കൽ രാമകൃഷ്ണപിള്ള, അമ്മ പാറുക്കുട്ടിയമ്മ.
ഒന്നാം റാങ്കിൽ ജയിച്ച് എൻ.എസ്.എസ്. കോളേജ് അധ്യാപകനായി.
കേരള ഭാഷാ ഇൻസ്റ്റിറ്റിയൂട്ട് പ്രസിദ്ധീകരിച്ച 'പടേനി' എന്ന ഗ്രന്ഥം കേരള സാഹിത്യ അക്കാദമിയുടെ പുരസ്‌കാരം നേടി.
കേരള ഫോക്‌ലോർ അക്കാദമിയുടെ മുൻ വൈസ് ചെയർമാനായിരുന്നു.
കടമ്മനിട്ട കവിതകളെ ഉപജീവിച്ച് കടിഞ്ഞൂപ്പൊട്ടൻ എന്ന നാടകമെഴുതി. 'യുദ്ധപർവം' എന്ന നാടകത്തിന് സംസ്ഥാന നാടക മത്സരത്തിൽ ഒന്നാംസ്ഥാനം ലഭിച്ചു.
പന്തളം എൻ.എസ്.എസ്. കോളേജിലെ ഗണിത അദ്ധ്യാപകനായിരുന്നു.
കൃതികൾ പടേനിയിലെ പാളക്കോലങ്ങൾ പടേനി പടയണിയുടെ ജീവതാളം പടയണി- ജനകീയ അനുഷ്ഠാന നാടകം പുരസ്കാരങ്ങൾ സംഗീത നാടക അക്കാദമി അവാർഡ്(1995) കേരള സാഹിത്യ അക്കാദമി അവാർഡ്(1996) 2010ലെ പി.കെ. കാളൻ പുരസ്‌കാരം പടയണി പരമാചാര്യ കടമിനിട്ട മുഞ്ഞനാട്ട് നാരായണൻ നായർ ആശാൻ സ്മാരക സമിതി പുരസ്കാരം - പടയണി ആചാര്യ ബഹുമതി.
2023 ഏപ്രിൽ 22 ഏവൂർ അനുഷ്ടാന സമിതി - രാമൻ പിള്ള സ്മാരക കലാരത്ന ബഹുമതി.
ഏപ്രിൽ 2023.
അവലംബം ↑ ↑ ഫോക്‌ലോർ വർഗീയവത്കരിക്കാൻ വരട്ടെ ,കാണാം - കടമ്മനിട്ട വാസുദേവൻ പിള്ളയുമായി അഭിമുഖം മാതൃഭൂമി ആഴ്ചപ്പതിപ്പ് പുസ്തകം 90 ലക്കം 4 2012 ഏപ്രിൽ 8 - 14 ↑ https://www.marunadanmalayalee.com/fine-art/folk-lore/padayani-kadammanitta-921 ↑ ↑ http://www.keralasahityaakademi.org/ml_aw7.htm ↑ http://www.madhyamam.com/news/41783/110129%5Bപ്രവർത്തിക്കാത്ത+കണ്ണി%5D
രാജൻ എം. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Rajan_M.
കേരളീയനായ ചിത്രകാരനായിരുന്നു രാജൻ എം. കൃഷ്ണൻ (ഡിസംബർ 14, 1968 - ഫെബ്രുവരി 11, 2016).
ന്യൂയോർക്ക്, ലണ്ടൻ,  ഫ്രാൻസ്, സ്പെയിൽ തുടങ്ങിയ രാജ്യങ്ങളിൽ ചിത്ര പ്രദർശനം നടത്തി.
ചെറുതുരുത്തി വള്ളത്തോൾ നഗർ പള്ളിക്കൽ പരേതരായ കൃഷ്ണന്റെയും നാരായണിയുടെയും മകനായി ജനിച്ചു.
തിരുവനന്തപുരം ഫൈനാർട്സ് കോളേജിൽ ബി.എഫ്.എ.യും ബറോഡ എംഎസ് യൂണിവേഴ്സിറ്റിയിൽ എംഎഫ്എയും പൂർത്തിയാക്കി.
ദേശാഭിമാനിയുടെ കൊച്ചി പ്രത്യേക പതിപ്പായ കൊച്ചിക്കാഴ്ചയിൽ കുറച്ചു കാലം പതിവായി ചിത്രങ്ങൾ പ്രസിദ്ധീകരിച്ചിരുന്നു.
ലിറ്റിൽ  ബ്ളാക്ക് ഡ്രോയിങ്സ് എന്ന പേരിൽ പിന്നീട് അവ പ്രദർശിപ്പിച്ചു.
പ്രശസ്ത ബാലസാഹിത്യകാരനും ഇരിഞ്ഞാലക്കുട നാഷണൽ ഹൈസ്കൂൾ അധ്യാപകനുമായിരുന്ന കെ.വി. രാമനാഥൻ മാസ്റ്ററുടെ മകൾ രേണുവാണ് രാജന്റെ ഭാര്യ.
1998-ലായിരുന്നു ഇവരുടെ വിവാഹം.
ഈ ദമ്പതികൾക്ക് മക്കളുണ്ടായിരുന്നില്ല.
ദീർഘകാലത്തെ അസുഖത്തെത്തുടർന്ന് ചികിത്സയിലായിരുന്ന രാജൻ, 2016 ഫെബ്രുവരി 11-ന് രാത്രി എട്ടരയോടെ അന്തരിച്ചു.
പുരസ്കാരങ്ങൾ കേരള ലളിത കലാ അക്കാദമി പുരസ്കാരം അവലംബം ↑ {{ cite news }} : External link in | title= and | work= ( help )
കെ.വി. രാമനാഥൻ ഇംഗ്ലീഷ് വിലാസം https://ml.wikipedia.org/wiki/K.
V._Ramanadhan
മലയാളത്തിലെ പ്രമുഖനായ ഒരു ബാല സാഹിത്യകാരനാണ് കെ.വി. രാമനാഥൻ (29 ആഗസ്റ്റ് 1932 - 10 ഏപ്രിൽ 2023).
1994 ൽ ബാലസാഹിത്യത്തിനുള്ള കേരള സാഹിത്യ അക്കാദമി എൻഡോവ്മെന്റ് പുരസ്കാരവും ബാലസാഹിത്യരംഗത്തെ സമഗ്ര സംഭാവനക്കുള്ള കേന്ദ്ര സാഹിത്യ അക്കാദമി പുരസ്കാരവും ലഭിച്ചിട്ടുണ്ട്.
ജീവിതരേഖ കെ വി രാമനാഥൻ കുട്ടികളോട് സംവദിക്കുന്നു.
തൃശൂർ ജില്ലയിലെ ഇരിങ്ങാലക്കുടയിൽ 1932 ൽ ജനിച്ചു.
അദ്ധ്യാപകൻ ആയിരുന്നു.
അമ്മ കൊച്ചുകുട്ടി അമ്മ.
അച്‌ഛൻ മണമ്മൽ ശങ്കരമേനോൻ.
ഇരിങ്ങാലക്കുട സംഗമേശ്വരവിലാസം എൽ.പി.സ്‌കൂൾ, ഗവ.
ബോയ്‌സ്‌ ഹൈസ്‌കൂൾ, എറണാകുളം മഹാരാജാസ്‌ കോളജ്‌ , തൃശൂർ ഗവ.
ട്രെയിനിങ്ങ്‌ കോളേജ് എന്നിവിടങ്ങളിൽ വിദ്യാഭ്യാസം.
1951 മുതൽ ‘87 വരെ ഇരിങ്ങാലക്കുട നാഷണൽ ഹൈസ്‌കൂളിൽ അദ്ധ്യാപകനായും ഹെസ്‌മാസ്‌റ്ററായും സേവനമനുഷ്‌ഠിച്ചു.
പ്രമുഖ ചലച്ചിത്ര പിന്നണിഗായകൻ പി. ജയചന്ദ്രൻ ഇദ്ദേഹത്തിന്റെ ശിഷ്യനായിരുന്നു.
ശങ്കറിന്റെ 'ചിൽഡ്രൻസ്‌ വേൾഡ്‌' തുടങ്ങി പല ഇംഗ്ലീഷ്‌ ആനുകാലികങ്ങളിലും കഥകൾ എഴുതിയിട്ടുണ്ട്‌.
അപ്പുക്കുട്ടനും ഗോപിയും, കമാൻഡർ ഗോപി, ആമയും മുയലും, ഒരിക്കൽകൂടി എന്നീ ബാലസാഹിത്യഗ്രന്ഥങ്ങൾക്ക്‌ എസ്‌.
പി.സി.എസ്‌.
അവാർഡ്‌ ലഭിച്ചു.
കൈരളി ചിൽഡ്രൻസ്‌ ബുക്‌ട്രസ്‌റ്റ്‌ അവാർഡ്‌ നേടിയ അത്ഭുതവാനരൻമാർ, ഭീമാസ്‌മാരക അവാർഡ്‌, കേരള സാഹിത്യ അക്കാദമി എൻഡോവ്‌മെന്റ്‌ അവാർഡ്‌ എന്നിവ ലഭിച്ച അത്ഭുതനീരാളി, സ്വർണത്തിന്റെ ചിരി, മുന്തിരിക്കുല, കണ്ണുനീർമുത്തുകൾ, വിഷവൃക്ഷം, മാന്ത്രികപ്പൂച്ച, കുട്ടികളുടെ ശാകുന്തളം, അജ്ഞാതലോകം, സ്വർണ്ണമുത്ത്‌ (ബാലസാഹിത്യം), പ്രവാഹങ്ങൾ, ചുവന്ന സന്ധ്യ (നോവലുകൾ), രാഗവും താളവും (ചെറുകഥാസമാഹാരം) അത്ഭുതവാനരൻമാർ എന്നിവയാണ്‌ ഇതരകൃതികൾ.
ചെറുകഥയ്‌ക്കുളള സമസ്‌ത കേരള സാഹിത്യ പരിഷത്ത്‌ അവാർഡും ലഭിച്ചിട്ടുണ്ട്‌.
ഭാര്യ : രാധ,  മക്കൾ : രേണു, ഇന്ദുകല.
കൃതികൾ ബാല സാഹിത്യം അപ്പുക്കുട്ടനും ഗോപിയും മാന്ത്രികപ്പൂച്ച കുട്ടികളുടെ ശാകുന്തളം അത്ഭുതവാനരന്മാർ അത്ഭുതനീരാളി അദൃശ്യമനുഷ്യൻ ടാഗോർ കഥകൾ കുട്ടികൾക്ക് സ്നേഹപൂർവം കമാൻഡർ ഗോപി ആമയും മുയലും ഒരിക്കൽക്കൂടി വിഷവൃക്ഷം സ്വർണ്ണത്തിന്റെ ചിരി കണ്ണീർമുത്തുകൾ കുഞ്ഞുറുമ്പും കുളക്കോഴിയും പഠനം മലയാള ബാലസാഹിത്യം‌ - ഉദ്ഭവവും വളർച്ചയും നോവൽ പ്രവാഹങ്ങൾ ചുവന്ന സന്ധ്യ ചെറുകഥ രാഗവും താളവും കർമകാണ്ഡം ഓർമ്മക്കുറിപ്പുകൾ ഓർമ്മയിലെ മണിമുഴക്കം പുരസ്​കാരങ്ങൾ ബാലസാഹിത്യരംഗത്തെ സമഗ്ര സംഭാവനക്കുള്ള കേന്ദ്ര സാഹിത്യ അക്കാദമി പുരസ്കാരം (2014) കേരള സാഹിത്യ അക്കാദമി എൻഡോവ്‌മെന്റ്‌ അവാർഡ് (അത്ഭുത നീരാളി -1994) കൈരളി ചിൽഡ്രൻസ്‌ ബുക്‌ട്രസ്‌റ്റ്‌ അവാർഡ്‌ എസ്‌.
അവാർഡ്‌ ചെറുകഥയ്‌ക്കുളള സമസ്‌ത കേരള സാഹിത്യ പരിഷത്ത്‌ അവാർഡ് കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ബാലസാഹിത്യരംഗത്തെ സമഗ്ര സംഭാവനക്കായി നൽകുന്ന സി..
ജി.ശാന്തകുമാർ പുരസ്കാരം(2012) അവലംബം ↑ http://www.keralasahityaakademi.org/ml_aw13.htm 1 2 3 {{ cite news }} : Check date values in: | accessdate= and | date= ( help ) ↑ ↑ http://www.keralasahityaakademi.org/ml_aw13.htm ↑
അൽ മുത്തഖി അൽ ഹിന്ദി
പ്രമുഖ ഹദീഥ് പണ്ഡിതനായിരുന്നു അലാവുദ്ദീൻ അലി ഇബ്ൻ അബ്ദുൽ മാലിക് അൽ മുത്തഖി അൽ ഹിന്ദി (1472 - 1567 CE/888 - 975 AH).
അൽ മുത്തഖി അൽ ഹിന്ദി എന്ന ചുരുക്കപ്പേരിൽ അദ്ദേഹം അറിയപ്പെട്ടു.
കൻസുൽ ഉമ്മാൽ എന്ന ഹദീഥ് ക്രോഡീകരണം തയ്യാറാക്കിയത് അൽ മുത്തഖി അൽ ഹിന്ദി ആയിരുന്നു .
മധ്യപ്രദേശിലെ ബുർഹാൻപൂരിൽ 1472-ൽ അൽ മുത്തഖി ജനിച്ചു.
ശൈഖ് അബ്ദുറഹ്‌മാൻ ബജാന് കീഴിൽ വിദ്യാഭ്യാസം നേടിയ അദ്ദേഹം ഒരു പകർത്തെഴുത്തുകാരനായി ജീവിതമാരംഭിച്ചു.
ഇന്ത്യൻ ഉപഭൂഖണ്ഡത്തിലുടനീളം സഞ്ചരിച്ച അൽ മുത്തഖി മുൾത്താനിലെ ഹിസാമുദ്ദീന്റെ ശിഷ്യത്വത്തിൽ സൂഫിസത്തിലേക്ക് തിരിഞ്ഞു.
തുടർന്ന് മക്കയിലേക്ക് പുറപ്പെട്ട അദ്ദേഹം അബുൽ ഹസൻ അൽ ബക്‌രി അൽ സിദ്ദീഖിയുടെ കീഴിൽ ഹദീഥിലും തസവ്വുഫിലും പഠനം തുടർന്നു.
മക്കയിൽ വെച്ചാണ് തന്റെ ആദ്യകാല രചനകൾ അലി അൽ മുത്തഖി നടത്തിയത്.
തുടർന്ന് യെമനിലെത്തിയ അലി അൽ മുത്തഖി, ഹദറമൗത്തിൽ താമസിച്ച് പഠനം നടത്തി.